“Палатачны лагер — ідэя не новая, але тут важны кантэкст, — расказвае Юлія Яцкевіч. — У нас няма мэты ў абавязковым парадку навучыць раскладваць касцёр, ставіць палатку і інш. Сваёй задачай мы лічым вельмі мяккую сацыялізацыю. Пры гэтым мы прымаем пад увагу асобасныя асаблівасці дзяцяці, яго тэмперамент, бо камусьці лёгка ўжо ў першы дзень з усімі пасябраваць, забыцца на тыдзень пра бацькоў, а ў некага ўзнікаюць з гэтым складанасці. Мы вучым дзяцей абыходзіцца без бацькоў, а бацькоў — без дзяцей, пры гэтым адчуваць сябе камфортна. Так дзіця эфектыўней вучыцца камунікацыі, зносінам, ацэньвае ўласнае “магу — не магу”.